Nydre

Nydre és una elfina no pura, filla d'Alexander Ganderfriffin i Lucy, també filla adoptiva d'Ira Dust i Alana, i germana de Lorien. És mare adoptiva de Pua i Lorea, i exdona de Sakona i Élsgarr. Actual i tercera hereva del tron del Regne de l'Oest i protectora i creadora de la Ciutat Història. També és mercadera (actualment posseeix cinc botigues del mercat), i dirigent i presidenta del Gremi de Pescadors dels 5 regnes.

Malgrat que no va ser-hi en un inici, ha participat en la Guerra dels Reis, altrament anomenada La Guerra dels Regnes.

### Ocupació

Reina de l'Oest, creadora i protectora de la capital; la Ciutat Història. Mercadera i dirigent del Gremi de Pescadors.

## Història

### Abans d'arribar als cinc regnes

El seu passat és força confús. No se sap amb exactitud on va néixer, ni créixer, algunes vegades, però, li apareixien flaixos que li recordaven les coses més boniques, o també, les més tenebroses del seu passat.

Pel que ella recorda, els seus primers anys va créixer envoltada de la seva família i amics, cinc anys més tard, però, van morir en una guerra contra els dimonis, inclosos els seus pares, per part de la família de Jaladabaoth. Protegida per algú qui ella desconeixia, va viatjar al poble de Rain, on va conèixer a Alana, qui va ajudar-la i va ensenyar-li algunes màgies terrenals, de les que ella, a hores d'ara en desconeix algunes. Poc després, va conèixer a Ira Dust, que per una causa inexplicable va esborrar-li els records i en va canviar d'altres, així va ser com Nydre, no va poder saber d'on provenia, ni si aquests records que encara conservava eren reals, i no, no ho eren.

Va viatjar buscant respostes, fins a arribar a la costa on va caure desmaiada i el mar va arrossegar-la fins al port del Regne Central.

### L'arribada als cinc regnes

Per un moment, havia pensat que moria, li costava respirar dins l'aigua, i s'enfonsava. Quan va arribar al port estava confusa, tenia la roba mig estripada i molla, els cabells plens d'algues, les mans pansides, i va preguntar-se el com havia estat possible que seguís viva.

En arribar al Regne Central, va passar desapercebuda, va conèixer però, l'existència de dos éssers màgics Litheo i Emiferio.

Va veure que no tenia cap altra opció que quedar-s'hi, i va instal·lar-se prop d'un rierol, allunyada del Regne Central. El següent dia, durant una de les seves expedicions, va conèixer a algú, Jaladabaoth, amb qui es van ajudar mútuament. Ell va parlar-li del que aleshores eren els 5 regnes, allò va dur a Nydre a la Ciutadella, una de les ciutats de les que més havia sentit parlar.

### La Ciutadella

Just arribar-hi va conèixer a Alexander, el mag dels 5 regnes, qui va ajudar-la a instal·lar-se a la ciutat. Jaladabaoth, que no entenia el rebuig de Nydre, va presentar-se davant la seva casa, oferint-li tot de materials; eines i armadures, que ella no va acceptar. Pocs dies més tard, rebia una nota, que l'advertia del lloc on estava. Nydre preocupada per la nota, va anar en cerca d'Alexander, qui va respondre-li amb una carta, informant-la que era molt probable que fos de Jaladabaoth, una carta que amb ajuda dels gestos que feia Alexander va prendre un altre significat per Nydre, quan aquest també va dir-li que "*no esperava res més d'un governador*".

Va ser en aquell moment en el que va retrobar-se amb Ira Dust, qui encara la recordava. Ira, nerviosa, va inflar el cap de preguntes a Nydre, i ella per la incapacitat de donar-li una resposta va caure en un parany i va ofuscar-se. Poc després va rebre una altra visita de Jaladabaoth, que va proposar-li que s'aliés amb ell en contra d'Ira, Nydre, però va voler confiar en Ira Dust, i li ho va explicar tot.

Va ser aleshores, en un intent d'Alexander per tornar-li la memòria, que va quedar estabornida a terra, allò, però no va arribar enlloc. En despertar-se, sense saber el que havia passat, va trobar-se amb Puigfollós, amb qui va passar tota una nit.

El dia de "Tots Sants", Ira va proposar-li a Nydre d'anar al "*Pou de la resurrecció*", allà va ser on va poder contactar amb Alana, qui va dir-li que Ira li havia esborrat la memòria. Ella en descobrir-ho va enfadar-se. L'endemà, quan va obrir la bústia s'hi va trobar una carta d'Ira Dust, en la que s'hi acomiadava, potser per sempre, i li demanava que perdonés a Jaladabaoth pels seus actes.

Al mateix dia, va conèixer el seu nou veí; Etheo o Sui, tal com ell va presentar-se. Amb qui, a mesura que passaven les hores van establir una relació d'amistat, tot i que semblava que ell tenia unes altres intencions.

*Aleshores, tot el que havia començat a recordar formava part de tots aquells records que no eren reals, els que Ira Dust els havia canviat per els vertaders. Nydre es trobava en un moment de confusió, no sabia que creure, es regia pels seus instints, per allò que creia real dins el seu cap, però tot allò la feia tornar boja.*

### La Guerra dels Reis

Amb la tornada d'Ira Dust i Jaladabaoth, va declarar-se una guerra entre els seus dos regnes, La Guerra dels Reis. Va ser aleshores, que durant la construcció de la muralla que envoltaria tota la Ciutadella, va conèixer a Élsgarr, amb qui va prometre fugir de la Ciutadella després de la guerra. També va ser allà quan va conèixer a Paco i Timoteo. Mentre Alexander ensenyava algunes tècniques de lluita a tots aquells qui s'unissin a la Unió Maragda, Nydre va escriure una carta de comiat, tot i així, va voler lluitar al bàndol Maragda pels seus propis interessos, però va prometre que marxaria de la ciutat i construiria el seu propi regne.

Durant la guerra, Nydre va participar-hi com a infermera, tot i que en algunes circumstàncies va haver de lluitar. Durant la Batalla dels Plors el seu germà Lorien, va reconèixer-la i van seguir junts a la següent batalla, la Batalla d'Alyra. Pocs dies abans d'aquesta segona, Jaladabaoth va intentar segrestar-la, Elisabeth, però, va intentar dissuadir la situació, i pocs dies més tard va lliurar-se, i en aquesta, a falta de participants actius per la guerra, va haver de donar suport al seu bàndol i lluitar, va ser quan va caure ferida.

Després de la guerra, Élsgarr va acompanyar-la a la recerca d'un nou lloc per viure, van viatjar durant setmanes en cerca d'una nova llar, fins a arribar al que en un futur seria la Ciutat Història.

### La ciutat Història

#### L'arribada a Història

Élsgarr i Nydre, cansats del viatge van reposar a un poble no molt llunyà de la Ciutadella, allà on Nydre va perdre el seu primer cavall. La seva ferida cada cop s'infectava més, Élsgarr buscava algun indret on poguessin reposar, va ser quan, Elisabeth I, els va oferir una estada al Regne del Nord, on s'hi van quedar poc temps. Van decidir marxar tot i el seu estat, en cerca d'una nova ciutat. Nydre, va tornar a la Ciutadella per a reposar, mentre Élsgarr buscava algun lloc més idoni per viure i dur-la; el que més endavant seria la Ciutat Història.

En arribar a la ciutat, Élsgarr va començar a construir les primeres cases, en una d'elles Nydre va instal·lar-s'hi, per recuperar-se. Durant el seu repós, va adoptar al seu gos "Jala", i el seu gat "Ander". I quan creia que ja estava més recuperada, va resultar tot el contrari. La ferida se li infectava cada vegada més, l'ajuda que li oferien no li servia de res.

Va ser en aquell moment en el que va conèixer a Björn, qui unes setmanes més tard va desaparèixer. Per falta de diners, va haver de vendre la casa de la Ciutadella a Jaladabaoth, però en un moment de confusió, va tornar-hi, amb l'intent de recuperar-la. Un cop dins, Jaladabaoth va adonar-se'n, i ella tan dèbil com estava, va caure al terra inconscient. Jala, va voler-la ajudar, i ella quasi no va adonar-se'n.

*La memòria de Nydre canviava constantment, alguns records que li havien aparegut a la memòria, no concordaven, no seguien un esquema clar. Barrejaven conceptes que no tenien cap mena de sentit, i seguia sense saber que era el que havia de creure. Amb la ferida que va durar-li mesos, la memòria li feia jugar males passades, ara recordava moments, sensacions, que no sabia d'on provenien, i no sabia si eren reals, i va tornar-se completament boja.*

#### Una nova vida

Va tornar a la Ciutat Història, allà Nydre va començar a construir la seva casa i gràcies a una poció que havia elaborat amb una llàgrima de Jaladabaoth va poder recuperar-se, la cicatriu, però, va quedar-li permanent. Poc després va rebre la notícia de la coronació de la futura reina del nord; Elisabeth I.

Setmanes més tard, entretinguda amb la seva botiga del Mercat Central, va conèixer a Pua, a qui va acollir a la ciutat i va començar a conèixer, també va ser en aquell moment en què va comprar el llibre dels 5 Mags, de la botiga de Jaladabaoth. A poc a poc, Pua, Élsgarr i Nydre van fer créixer Història i van celebrar plegats les festes de Nadal, va ser en aquell moment, en el que Nydre va saber que estava enamorada d'Élsgarr. No va saber dir-li fins uns dies més tard, que va conèixer a Sakona, la futura reina del mar, de qui també va enamorar-se. Tots tres van prometre's, i l'endemà ja celebraven el seu casament; pocs dies més tard Lorea va néixer.

Les coses, però, no van anar tan bé com s'esperaven. Ja que Nydre i Sakona, van descobrir que Élsgarr les havia mentit en rebre un encàrrec de Jaladabaoth; matar a la seva enemiga, la reina del mar. Per fer-ho Jala va entregar-li l'espasa de Ciceró, amb un escrit al seu punyal; "*Amb això ho faràs*", referint-se doncs, a Sakona. Élsgarr va acabar empresonat, i el matrimoni va dissoldre's, portant a Nydre a les portes de l'infern amb la intenció de treure's la vida, això, però, va fer que Sakona prengués la decisió de distanciar-se, en veure que només podien fer-se mal entre elles.

Nydre va començar a refer la seva vida junt amb Pua. Mesos més tard, va anar a la Ciutadella en cerca d'Alexander, qui va entregar-li el tron del Regne de l'Oest. Va coronar-se reina, i junt amb Pua, nomenada princesa, van declarar la Ciutat Història com a la seva capital. Va ser durant aquest procés que el llibre que havia comprat a la botiga de Jaladabaoth va començar a tenir més d'un significat. Així que va començar una recerca, com ella va voler anomenar-la; *El Viatge de Nydre; A la recerca dels 5 mags*.

Durant la recerca, Nydre va recórrer els 5 regnes buscant els oracles de vida de Jaladabaoth, un cop tots reunits, va anar per primera vegada al bosc del canvi, on va prendre la decisió de destruir-los, a canvi de renunciar a l'objectiu inicial de la seva recerca; recuperar la seva memòria, i va ser en aquell moment, quan va descobrir i reafirmar la destrucció dels oracles. En tornar de nou, junt amb Ira Dust, qui s'havia quedat atrapada dins del bosc, va començar a buscar la manera per destruir els oracles.

Pocs mesos abans, havia rebut una visita de Litheo, qui va entregar-li un objecte anomenat Plot Armor, que, en utilitzar-lo, enganyaria a la mort i reviuria. El que ella no sabia, era que la recerca que aleshores havia emprès pels seus propis interessos, arribaria molt més enllà del que s'imaginava, i encara que no va poder recuperar la memòria, va arribar a descobrir i a complir amb el seu paper de la Història de Litheo.

*Sense voler-ho, Nydre recordava petits detalls de la seva vida a Rain, associava imatges, moments, paraules, sons, amb les coses que havia viscut junt amb Ira Dust i Alana. També li venien flaixos, que semblaven reals, d'una nova vida, ben diferent a la que mai havia recordat.*

#### Tot acaba allà on comença

Durant la recerca dels cinc mags, va descobrir moltes de les respostes que anhelava des de feia molt de temps, i va superar les seves pors. Va agrupar nous records per construir la seva memòria i en va descobrir alguns del seu passat per continuar la seva història. Mica en mica, va veure que ja no li suposava cap mena de molèstia no recordar-se'n, a vegades però, també ho trobava a faltar.

Quan la seva recerca acabava, va descobrir que l'últim dels oracles de vida que li faltava era dins el cor d'Elisabeth, i va exiliar-la ben lluny dels cinc regnes, per tal de que Jaladabaoth, no s'adonés que Nydre agruparia tots els oracles de nou fins finalment destruir-los. La guerra però, seria imminent un cop descoberta la desaparició d'Elisabeth. I mentre Alexander intentava conscienciar a Nydre, de que aquell no era el moment per destruir-los, ella s'hi va posar en contra, i va dir que ho faria, perquè des de la seva primera estada al bosc havia jurat acabar amb la recerca.

Caronteth mentrestant va fer una visita poc amistosa a Història, semblava venjatiu, i buscava a Elisabeth. Nydre a canvi de la poca informació que volia proporcionar-li i una ajuda perquè Elisabeth seguís en vida, en un principi va voler negar rotundament la proposta que va fer-li aquest, la qual estava escrita en un llibre i dictava el deure del què hauria de fer per una pòcima de vida: aconseguir una ànima de qualsevol individu, però va repensar-s'ho i va acceptar-ho.

Un cop Nydre, junt amb Pua i Elisabeth van arribar a l'exili, van començar la operació. Ella pensava que tot allò seria molt més fàcil amb l'ajuda que Caronteth li havia proveït, però va ser tot el contrari. Just al separar l'oracle del cos, la poció va deixar de fer efecte, i el cor d'Elisabeth va aturar-se. El cos va començar a evaporar-se en mil partícules fins finalment desaparèixer de les seves mans, i ara només en conservava la seva consciència dins d'un objecte. Va enviar a Pua de nou a Història, però ella va continuar exiliada fins que Alexander en rebre el seu missatge d'ajuda, va rescatar-la. Junts van amagar els oracles, i van tornar a Història.

Va escriure en un llibre el seu record, i va enterrar-lo per assegurar-se'n de conservar-lo per sempre. I animada com podia, va continuar organitzant, junt amb Alexander, la nova guerra; va construir i organitzar tot d'exilis, amb ajuda de la seva nova unió per la guerra. Just abans de tot aquest procés, va dir el suposat últim adéu a Ira Dust, qui marxava ben lluny dels 5 Regnes junt amb la seva filla Lorea, i abandonava tot allò que era seu. Va entregar a Nydre algunes de les seves possessions, i va acompanyar-la fins al seu record més borrós; Rain. Ira va dir a Nydre tota la veritat, va explicar-li que el primer dia que la va veure dos homes l'havien acompanyat fins aquell poble, i Ira Dust junt amb Alana l'havien adoptada, això ho va descobrir en veure el memorial que creixia de sota terra i feia ressaltar el seu nom; Nydre Dust.

Poc després de tot allò, Nydre va fer el que havia de fer. Va ajudar als del seu equip, i van reunir-se tots com a la Guàrdia del Sol. Mentre tot això passava, va adonar-se'n de la desaparició d'Alexander, i quan va intentar contactar amb ell res li va servir. Pocs dies després però, ell va visitar-la a Història, estava ferit, ja que Caronteth, havia matat el pecat que tant el consumia. Nydre va confessar a Alexander tot el que havia passat amb Elisabeth, i va deixar clar que una guerra començaria, i els dos van decidir que la declararien quan fos el moment.

*Però abans de que res passés, quan menys s'ho esperaven, Alexander, va va recordar una peça clau del seu passat, que no només canviaria la seva història, sinó també la de Nydre, perquè ell era el seu pare. Nydre, entusiasmada per aquella nova esperança, va continuar fent preparatius per guanyar la guerra, va coronar a Alexander com al nou rei Maragda, i va desitjar que tot allò que els arribaria a tots dos, passés al més ràpid possible.*

La guerra va declarar-se a la nova universitat, creada pels dimonis, a la Ciutat Central, conquerida com Atlantis, Alyra, i el Regne del Nord. Però Nydre, va fer un gran pas al mostrar finalment a Jala el secret que li amagava; els seus oracles de vida. Havia comptat amb Alexander per sentir-se protegida i ell va ajudar-la amb màgia. La Guàrdia del Sol va lluitar a la Batalla del Nord en contra l'exèrcit Rubí, fins finalment reconquerir el Regne. Mentre, Pua, havia desaparegut d'Història i la tenien captiva dins una de les garjoles del Fred Infern. Alexander va desapareixer durant uns dies, i amb la seva tornada estava completament canviat, el seu aspecte, i el seu potencial màgic ho demostraven. Pocs dies després Nydre va demanar a Élsgarr el divorci, ell va ferir-la breument, en aquell aleshores ell era un fugitiu de Jaladabaoth, i si no s'escapava, el mataria. Ella, va oferir-li ajuda malgrat li hagués fet mal, va advertir-lo que marxés lluny dels 5 Regnes, lluny de Pua, o ella mateixa el mataria amb les seves pròpies mans, i va oferir-li aquesta oportunitat perquè malgrat li havia fet molt de mal, hi havien dues opcions; l'hauria de veure sempre o, Jaladabaoth el mataria.

Va anar a la nova ciutat; Asgard, on Alexander va sorprendre's del seu aspecte, va enfadar-se amb Élsgarr, però ella va demanar-li que no li fes mal. Unes hores després ell va tornar a la ciutat, amb un ull cristalí. Alexander s'havia posat l'ull de la veritat al seu propi ull, per assolir poders complexos, per tenir més control sobre les visions, i totes les respostes que podrien ser verídiques, Nydre delirava cada cop més i veia que el final estava a punt d'arribar. No suportava la idea d'actuar en normalitat davant de tots aqueslls qui no ho sabien; el final de tot? pua desapareguda, jala vigilant-la, ... quin d'aquells era el mal presentiment que feia dies que la torturava?